Бамір Топі

**Ба́мір Міртэза Топі** ( ;  24 красавіка 1957, Тырана)&nbsp;— прэзыдэнт Альбаніі з 24 ліпеня 2007 па 24 ліпеня 2012 году.

## Жыцьцяпіс
Біёляг-вэтэрынар паводле прафэсіі. Сябар Дэмакратычнай партыі Альбаніі, яе віцэ-старшыня, у парлямэнце з 1996 году, міністар сельскай гаспадаркі ў 1996—1997 гадах. Абраны кіраўніком дзяржавы з чацьвёртага разу пасьля палітычнага крызысу. Пасьля абраньня пакінуў партыю.

### Раньняе жыцьцё і грамадзкая дзейнасьць
Вучыўся ў Сельскагаспадарчым унівэрсытэце Тыраны па спэцыяльнасьці вэтэрынар. Таксама ён атрымаў навуковае званьне доктара філязофіі. З 1984 па 1995 гады ён займаўся навуковай працай у Інстытуце вэтэрынарных навуковых дасьледаваньняў. У пэрыяд 1987—1990 гадоў праходзіў асьпірантуру ў Італіі, у галіне малекулярнай біялёгіі. Пасьля свайго вяртаньня з Італіі, Топі быў прызначаны кіраўніком аддзелу па бясьпецы харчовых прадуктаў і вэтэрынарыі ў Інстытуце вэтэрынарных навуковых дасьледаваньняў і прабыў у займаемай пасадзе да канца 1995 году.

За час сваёй дзейнасьці ў гэтым інстытуце, у якасьці кіраўніка і навуковага супрацоўніка, Топі надаў сусьветны статус гэтай установе краіны. Таксама Топі праводзіў навуковую дзейнасьць у падрыхтоўцы навучальных праграм па таксыкалёгіі і фармакалёгіі па гэтых прадметах для студэнтаў і асьпірантаў факультэту вэтэрынарнай мэдыцыны і ў той жа час ён быў лектарам па гэтых прадметах каля дзесяці гадоў.

У 1996 годзе быў прызначаны міністрам сельскай гаспадаркі і харчаваньня, і на гэтай пасадзе ён прабыў адзін год. Таксама ён быў абраны ў Асамблею Альбаніі ў якасьці кандыдата ад Дэмакратычнай партыі Альбаніі. Быў абраны віцэ-старшынём Дэмакратычнай партыі Альбаніі, якое ўзначальваў тады Салі Берыша. Стаў шырока прызнаным палітыкам, вядучым вельмі актыўную ролю ва ўрэгуляваньні крызысу ў адносінах паміж  большасьцю і апазыцыяй, вызначыўся як герой палітычных дамоўленасьцей і розных парлямэнцкіх ініцыятыў. Мае званьне ганаровага прэзыдэнта футбольнага клюбу Тыраны.

### На пасадзе прэзыдэнта
У 2007 годзе, Топі стаў кандыдатам ад Дэмакратычнай партыі на прэзыдэнцкіх выбарах 2007 году. Таксама дзьве партыі Хрысьціянска-дэмакратычная партыя Альбаніі і Рэспубліканская партыя Альбаніі падтрымалі яго кандыдатуру. Падчас галасаваньня, якое адбылося 8 ліпеня, Топі атрымаў 75 галасоў у парлямэнце, што было недастаткова, каб быць абраным прэзыдэнтам, пры мінімуме 84 галасах. Апазыцыя на чале з Сацыялістычнай партыяй, байкатавала галасаваньне. Другі тур галасаваньня для абраньня прэзыдэнта адбыўся 10 ліпеня. Парлямэнт так і ня здолеў абраць прэзыдэнта, на гэты раз Топі атрымаў 74 галасы. 14 ліпеня адбылося чарговае галасаваньне і на гэты раз Топі атрымаў толькі 50 галасоў, у той час як Нэрытан Цэкала ад партыі Дэмакратычнай Альянс атрымаў 32 галасы сябраў парлямэнту. 20 ліпеня, у чацьвёртым туры галасаваньня, Топі падтрымалі некаторыя чальцы апазыцыі і ён атрымаў 85 галасоў і, такім чынам, быў абраны прэзыдэнтам Рэспублікі Альбаніі на 5-гадовы тэрмін. Ён быў прыведзены да прысягі 24 ліпеня.

Багна афіцыйна склаў зь сябе паўнамоцтвы віцэ-старшыні Дэмакратычнай партыі Альбаніі і выйшаў з партыі.

## Крыніцы

Катэгорыя:Нарадзіліся ў Тыране
Катэгорыя:Прэзыдэнты Альбаніі
Катэгорыя:Альбанскія палітыкі